Na podlagi Proračuna Občine Žirovnica za leto 2024, župan Občine Žirovnica objavlja

**Javni razpis**

**za sofinanciranje počitniških programov za otroke v Občini Žirovnica za leto 2024**

**1. Naročnik javnega razpisa**: Občina Žirovnica, Breznica 4, 4274 Žirovnica

**2. Predmet javnega razpisa** so programi za spodbujanje aktivnega preživljanja prostega časa otrok in mladine v času šolskih počitnic in prostih dni.

Predmet sofinanciranja ne bodo programi društev s področja kulture, športa, humanitarnih dejavnosti, in drugih programov ter aktivnosti, ki so predmet drugih razpisov Občine Žirovnica oziroma so kako drugače že sofinancirani iz proračuna občine. Predmet sofinanciranja niso investicijski stroški oziroma nakupi opreme in drobnega inventarja.

**3. Na javni razpis** se lahko prijavijo javni zavodi, društva ter druge organizacije, ki imajo sedež v Občini Žirovnica in. delujejo na njenem območju in katerih dejavnost je nepridobitnega značaja.

Na razpisu ne morejo sodelovati:

* vlagatelji, ki so za prijavljeni program oziroma projekt že prejeli sredstva na drugih razpisih Občine Žirovnica oziroma so njihovi programi v letu 2024 na kakršenkoli način že financirani iz proračuna Občine Žirovnica ,
* vlagatelji, katerih dejavnost je pridobitnega značaja.

Vsak vlagatelj na razpis lahko prijavi največ dva programa.

**4. Pogoji katere morajo izpolnjevati vlagatelji:**

* da izvajajo programe, ki so predmet razpisa;
* da programi omogočajo vključevanje uporabnikov iz občine Žirovnica;
* da prijavljeni programi niso bili sofinancirani iz proračuna Občine Žirovnica 2024 in tudi ne bodo prijavljeni na katerikoli drugi javni razpis Občine Žirovnica za leto 2024;
* da imajo jasno konstrukcijo prihodkov in odhodkov ter zagotovljene tudi druge (neproračunske) vire financiranja;
* da imajo izkušnje ter reference z izvajanjem programov oziroma projektov na področju, za katerega se prijavljajo;
* da imajo zagotovljene kadrovske in prostorske pogoje za delo;
* da imajo poravnane vse morebitne zapadle finančne obveznosti do občine;
* da v skladu z drugim odstavkom 35. člena Zakona o integriteti in preprečevanju korupcije (Uradni list RS, št. 69/2011-UPB2) neposredno odgovorna oseba za vodenje poslov, zastopanje ali zakonito poslovanje društva ni funkcionar Občine Žirovnica ali družinski član tega funkcionarja. Funkcionar ali njegov družinski član je lahko zgolj član društva ali član organa društva, ki ni neposredno odgovoren za vodenje in zastopanje društva v pravnem prometu.

**5. Vrednost sredstev** javnega razpisa je **7.000 EUR**.

**6.** **Rok za porabo sredstev**: sofinancirajo se programi, ki se bodo izvedli v letu 2024, in sicer najkasneje do 1.12.2024.

**7. Merila za izbor programov:**

* kvaliteta in realnost predloženega programa,
* število otrok vključenih v program,
* finančna konstrukcija programa.

**8. Rok** za prijavo na razpis je **6.5.2024.**

**9. Razpisna dokumentacija** je objavljena na spletnem naslovu: [www.zirovnica.si](http://www.zirovnica.si). Prijave morajo biti izpolnjena izključno na obrazcu, ki je del razpisne dokumentacije in poslane na naslov: Občina Žirovnica, Breznica 3, 4274 Žirovnica, s pripisom »ne odpiraj - prijava na počitniške programe 2024«, ter navedbo prijavitelja.

**10. Odpiranje in obravnava prijav ter obveščanje o izboru:**

* odpiranje ponudb bo predvidoma 8.5.2024 in ni javno,
* ponudniki bodo o izidu razpisa obveščeni najkasneje v 30 dneh od dneva odpiranja ponudb,
* z izbranimi izvajalci bodo sklenjene pogodbe o sofinanciranju.

Datum: 4.4.2024

Številka: 609-0001/2024-2

**Leopold Pogačar**

# ŽUPAN

## Počitniški programi 2024

### PRIJAVNI OBRAZEC

|  |  |
| --- | --- |
| Organizacija |  |
| Naslov |  |
| Odgovorna oseba |  |
| Transakcijski račun |  |
| Davčna številka |  |
| Matična številka |  |
| Telefon, e-mail: |  |

|  |  |
| --- | --- |
| NAZIV PROGRAMA |  |
| OPIS PROGRAMA |  |
| število udeležencev programa |  |
| starostna struktura udeležencev programa |  |
| čas izvajanja programa |  |
| kraj izvajanja programa |  |
| izvajalec programa |  |
| PREDVIDENA FINANČNA SREDSTVA POTREBNA ZA IZVEDBO PROGRAMA:   * celotni stroški * prispevek udeležencev * prispevek občine * prispevki donatorjev,sponzorjev * ostala sredstva | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| OPOMBE |  |

**IZJAVE**

1. Izjavljamo, da program, ki ga prijavljamo na Javni razpis za sofinanciranje počitniških programov za otroke v Občini Žirovnica za leto 2024 ni bil financiran iz proračuna Občine Žirovnica in tudi ni in ne bo prijavljen na katerikoli drugi razpis Občine Žirovnica za leto 2024.
2. Izjavljamo, da so vsi podatki navedeni v tej prijavi točni ter da se strinjamo s preverjanjem namenske porabe odobrenih proračunskih sredstev.
3. Izjavljamo, da ne obstaja omejitev poslovanja z občino Žirovnica v smislu 35. člena Zakona o integriteti in preprečevanju korupcije (Ur. List RS, št. 69/2011-UPB2), kateri določa, da naročnik, ki posluje po predpisih o javnem naročanju, ne sme poslovati s subjekti, v katerih je funkcionar, ki pri tem naročniku opravlja funkcijo ali njegov družinski član, član poslovodstva ali je neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu. Prepoved iz 35. člena smiselno velja tudi za državne pomoči in druge oblike pridobivanja sredstev od naročnikov, ki poslujejo po predpisih o javnem naročanju ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Datum: \_\_\_\_\_\_\_\_\_\_\_\_\_\_\_\_\_ Žig Podpis odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MERILA ZA IZBOR PROGRAMOV:**

|  |  |
| --- | --- |
| Kvaliteta programa |  |
| * organizacijsko zahteven program | 10 točk |
| * organizacijsko manj zahteven program | 1 točka |
| Vsebina programa |  |
| * vsebinsko zahteven program | 10 točk |
| * vsebinsko manj zahteven program | 2 točki |
| * vsebinsko nezahteven program | 1 točka |
| Število vključenih otrok |  |
| * do 10 otrok | 1 točka |
| * do 15 otrok | 2 točki |
| * do 20 otrok | 3 točke |
| * nad 20 otrok | 4 točke |
| Finančno pokritje programa |  |
| * do 30% lastni sredstev | 1 točka |
| * do 50% lastnih sredstev | 2 točki |
| * nad 50% lastnih sredstev | 3 točke |
| Vrednost programa |  |
| * do 1000 EUR | 1 točka |
| * do 4000 EUR | 4 točke |
| * nad 4000 EUR | 10 točk |

Najvišja višina sofinanciranja iz proračuna občine: sofinancira se največ do 80% upravičenih stroškov programa, ki je predmet sofinanciranja. Višino sofinanciranja določi komisija glede na merila in število prijavljenih programov in razpoložljiva sredstva.

**VZOREC POGODBE**

**OBČINA ŽIROVNICA, Breznica 3, 4274 ŽIROVNICA**, ki jo zastopa župan Leopold Pogačar, matična številka: 1332201, davčna številka: 59713631, TR 01392-0100007760 (v nadaljevanju občina)

in

**«Izvajalec», «naslov», «pošta»,** ki ga zastopa **«zastopnik»,** matična številka: «matična», davčna številka: «davčna», transakcijski račun št.: «trr»**,** odprt pri «banka» (v nadaljevanju prejemnik)

**POGODBO O SOFINANCIRANJU**

1. člen

Pogodbeni stranki ugotavljata, da:

* je bil dne \_\_\_\_\_\_\_\_\_\_\_\_ na spletni strani www.zirovnica.si objavljen Javni razpis za sofinanciranje počitniških programov za otroke v Občini Žirovnica za leto 2024 (v nadaljevanju: javni razpis),
* se je prejemnik prijavil na javni razpis, s pravočasno in popolno vlogo, ki jo je pregledala Komisije za razdelitev sredstev po javnih razpisih na področju družbenih dejavnosti v občini Žirovnica (v nadaljevanju: komisija)
* je občina s sklepom odločbo št. 609-0001/2024 z dne \_\_\_\_\_\_\_\_\_\_\_\_\_\_ prejemniku odobrila proračunska sredstva za izvedbo programa iz 2. člena te pogodbe.

2. člen

Predmet te pogodbe je sofinanciranje naslednjih počitniških programov letu 2024 v spodaj navedeni višini:

|  |  |
| --- | --- |
| **«naslov1»** | **«znesek1» EUR** |
| **«naslov2»** | **«znesek2» EUR** |

Odobrena sredstva so zagotovljena v Proračunu občine Žirovnica za leto 2024, proračunska postavka **1881 PREVENTIVNI PROJEKTI**, podkonto 412000 tekoči transferi nepridobitnim organizacijam in ustanovam**.**

3. člen

Proračunska sredstva bodo nakazana na transakcijski račun št. «trr», odprt pri «banka», najkasneje v roku 15 dni po predložitvi dokazil o izvedenem predmetu pogodbe (kopije računov, zaključno poročilo – vsebinsko in finančno). Proračunska sredstva se izplačajo v višini 80% upravičenih stroškov programa, največ do zneska navedenega v 2. členu pogodbe. Zadnji rok za oddajo zahtevka je 15.12.2024, po tem datumu prejemnik ni več upravičen do proračunskih sredstev.

4. člen

Sredstva za posamezne namene iz drugega člena te pogodbe se lahko porabijo le za izvedbo predlaganih programov in v skladu s prijavo, ki jo je izvajalec posredoval in je bila osnova za določitev višine sofinanciranja posameznega programa. Prelivanje sredstev med programi v okviru enega izvajalca ni mogoče.

5. člen

Prejemnik se zavezuje, da bo program, ki je predmet te pogodbe, izvajal v skladu s strokovno doktrino in v smislu namenske in racionalne porabe proračunskih sredstev.

Prejemnik se zavezuje tudi, da

* bo program, ki je predmet te pogodbe, izvedel najmanj z vsebino in v obsegu ter v rokih, določenih v prijavi;
* da je prejemnik upravičen do nakazila dodeljenih sredstev pod pogojem, da ima poravnane vse obveznosti do Občine Žirovnica;
* bo odgovarjal za osebe, ki so po njegovem naročilu delale pri prevzetem poslu, kot da bi ga sam opravil;
* omogočil nadzor nad izvajanjem programa pooblaščeni osebi občine;
* pri objavah rezultatov programa iz te pogodbe oz. pri vseh drugih oblikah javnega nastopanja v zvezi z njim navedel, da je njegovo izvajanje sofinancirala Občina Žirovnica

6. člen

Pogodbeni stranki sta sporazumni, da v kolikor prejemnik ne ravna v skladu s to pogodbo, predvsem pa koristi sredstva v nasprotju z določili te pogodbe, občina zahteva vračilo danih sredstev skupaj z zamudnimi obrestmi po zakonski stopnji.

7. člen

Prejemnik sredstev izjavlja, da ne obstaja omejitev poslovanja z občino Žirovnica v smislu 35. člena Zakona o integriteti in preprečevanju korupcije (Ur. List RS, št. 69/11-UPB2), kateri določa, da naročnik, ki posluje po predpisih o javnem naročanju, ne sme poslovati s subjekti, v katerih je funkcionar, ki pri tem naročniku opravlja funkcijo ali njegov družinski član, član poslovodstva ali je neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu. Prepoved iz 35. člena velja tudi za državne pomoči in druge oblike pridobivanja sredstev od naročnikov, ki poslujejo po predpisih o javnem naročanju ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

Prejemnik sredstev se tudi zavezuje, da ne bo dal ali obljubil kakršnegakoli darila ali plačila v denarju, ali kakem drugem dragocenem predmetu, posredno ali neposredno kateremu funkcionarju, uslužbencu ali drugemu zaposlenemu pri občini ali drugem državnem organu (službi, oddelku, agenciji), oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na katerikoli zakon ali odločitev občine ali drugega pristojnega organa, tako da bi s tem pridobil, obdržal ali usmeril posle k izvajalcu ali njegovemu izpolnitvenemu pomočniku, zastopniku, distributerju, podjetju-hčerki ali drugemu povezanemu podjetju. V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

8. člen

Občina lahko kadarkoli preveri namensko porabo dodeljenih sredstev iz te pogodbe. Nadzor praviloma opravi občinska uprava, lahko pa župan za ta namen imenuje tudi strokovno komisijo. O izvedbi kontrole namenske porabe sredstev se sestavi zapisnik, katerega izvajalec nadzora predloži županu.

Občina ima pravico:

* izvajati nadzor nad dogovorjenim obsegom in kvaliteto opravljenih storitev oz. del,
* izvajati nadzor nad namensko porabo javnih sredstev,
* pregledovati dokumentacijo, ki se nanaša na izvajanje pogodbenih obveznosti.

Proračunski nadzor nad pravilno, racionalno in smotrno uporabo sredstev, razporejenih s proračunom, opravlja občinska uprava.

9. člen

Za izvedbo pogodbe sta zadolžena: s strani občine Petra Žvan, s strani prejemnika «zastopnik».

10. člen

Pogodbeni stranki sta soglasni, da se bosta obveščali o vseh dejstvih, ki so pomembna za izvajanje te pogodbe.

Vse morebitne spore iz te pogodbe bosta pogodbeni stranki reševali sporazumno, če pa to ne bo možno, bo spor reševalo pristojno sodišče.

11. člen

Ta pogodba je sestavljena v 2 enakih izvodih, od katerih prejme vsaka pogodbena stranka 1 izvod. Pogodba stopi v veljavo, ko jo podpišeta obe pogodbeni stranki.

Številka: 609-0001/2024

Datum:

|  |  |
| --- | --- |
| **OBČINA ŽIROVNICA** | **«Izvajalec»** |
| **Leopold Pogačar** | **«zastopnik»** |
| **ŽUPAN** | **«funkcija»** |